Adolf Gaston Eugen Fick. Adolf Gaston Eugen Fick (; 1852-yil 22 fevral, Marburg — 1937-yil 11-fevral, Hersching am Ammerse) — nemis shifokori , oftalmolog. Adolf Gaston Eugen Fick kontakt linzalarini ixtiro qilgan nemis oftalmologi. U nemis fiziologi Adolf Eugen Fickning jiyani va nemis anatomiyasi professori Frans Ludvig Fickning oʻgʻli. Fick uch yoshiligida onasi vafot etgan, olti yoshida esa otasi anatomiya professori Frans Ludvig Fick olamdan ko`z yumgan. Koʻp oʻtmay, Adolf Ficklar oilasida tarbiyalana boshlagan. Adolf Fick uning amakisi, choʻqintirgan otasi va mashhur fiziolog boʻlib, jiyanining oftalmologiyadagi tadqiqotlariga taʼsir koʻrsatgan. Yosh Fick Vyurzburg, Tsyurix, Marburg va Frayburgda tibbiyot bo‘yicha tahsil olgan. 1884-yilda Fick Johannes Wislicenusning qizi Mariega uylanish uchun Germaniyaga sayohat qilgan; keyinchalik u bilan sakkiz farzand dunyoga keltirgan. 1887-yilda birinchi muvaffaqiyatli kontakt linzalari modelini yaratgan, u linzalarni avval quyonlarda, keyin oʻzida va nihoyat kichik koʻngillilar guruhida sinab koʻrgan. Bu kontakt linzalar birinchi muvaffaqiyatli kontakt linzalarining modeli hisoblangan. Uning gʻoyasi keyingi yillarda bir qancha ishchilar tomonidan mustaqil ravishda ilgari surilgan. Fick 1887-1914 yillarda Tsyurix universitetida oftalmologiya va fiziologiya boʻyicha ta`lim olgan. U juda vatanparvar nemis boʻlib, ixtiyoriy ravishda harbiy xizmatga joʻnagan va turli jabhalarda dala kasalxonalarida ishlagan. Birinchi jahon urushi paytida Fick Fransiya, Rossiya va Turkiyadagi kasalxonalarini boshqargan. U fransuzlar tomonidan qoʻlga olinib, 1919-yilda ozod qilingan. Fick 1937-yilda 84 yoshida sportdagi baxtsiz hodisadan keyin oyogʻi amputatsiya boʻlgan va vafot etgan. Uning amakisi Adolf Fick tonometriyani ixtiro qilgan fiziolog edi. Shu bilan birga, u oftalmik anatomiya va optika ustida ishlashni davom ettirgan. Adolf Gaston Eugen Fick meʼmor Roderich Fickning otasi.